એક સ્વયં સંચાલિત ફેક્ટરીમાં બહારથી મંગાવેલું મશીન બંધ થઇ જાય છે અને તેનાંથી સમગ્ર ઉત્પાદન ઠપ થઇ જાય છે. આ મશીનમાં આવેલાં અનેક અટપટા ભાગો, નટ અને બોલ્ટ, ચક્રો અને વાયરને જોઇને કંપનીના સર્વોત્તમ એન્જીનીયરો પણ ચક્કર ખાવા માંડે છે. એક-એક ક્ષણે કંપની ખોટ કરવા માંડે છે, તેમ છતાં તેમના સમુદાયમાંથી કોઈ તેનું સમાધાન નથી લાવી શકતું. અંતે, એક બહારના વિશેષજ્ઞને બોલાવવામાં આવે છે. તે મશીનને ચકાસે છે અને તેમાં એક નાનકડો સ્ક્રુ બદલે છે અને પાંચ મિનીટમાં તે મશીન ચાલતું થઇ જાય છે. એક અઠવાડિયા પછી, કંપનીના એક્ઝીક્યુટીવને જયારે ૧૦,૦૦૦$નું બીલ મળે છે ત્યારે તેઓ ધુંઆપુંઆ થઇ જાય છે. તેઓ તેને પાછો પત્ર લખીને જણાવે છે આ બીલનું વિગતવાર કારણ રજુ કરવામાં આવે, કેમ કે આ કામ તો તેને થોડી મિનિટોમાં જ કર્યું હતું.